Source: https://www.axanews.ro/mm/cand-crezi-in-sansa-ta-minaur-a-scapat-printre-degete-victoria-meciul-cu-csm-bucuresti-mazareanu-mvp-ul-meciuluiiin-fata.html
Timestamp: 2020-03-28 17:13:10+00:00

Document:
CÂND CREZI ÎN ȘANSA TA – Minaur a scăpat printre degete victoria în meciul cu CSM București. Măzăreanu, MVP-ul meciului | Axa News Maramures
Acasă Din Maramures CÂND CREZI ÎN ȘANSA TA – Minaur a scăpat printre degete victoria...
CÂND CREZI ÎN ȘANSA TA – Minaur a scăpat printre degete victoria în meciul cu CSM București. Măzăreanu, MVP-ul meciului
CS Minaur a furnizat surpriza campionatului în meciul jucat azi în deplasare cu CSM București. Băimărencele au terminat la egalitate meciul cu fosta câștigătoare a Ligii Campionilor, rezultat care o plasează pe SCM Râmnicu Vâlcea în pole-position pentru cucerirea unui nou titlu de campioană.
CSM București: Denisa Dedu (13 intervenții, a apărat 3 de 7m) – Andreea Lekic 6, Iulia Curea 5, Crina Pintea 5, Cristina Neagu 4, Itana Grbic 2, Dragana Cvijic 1, Elizabeth Omoregie 1, Gabriela Perianu, Andrea Klikovac, Bianca Marin. Antrenori: Adrian Vasile și Mihaela Ciobanu
CS Minaur: Ana Maria Măzăreanu (17 intervenții) – Sylwia Lisewska 6 (unul din 7m), Sonia Seraficeanu 5, Marija Shteriova 3, Andreea Popa 3 (unul din 7m), Oana Bondar 2, Helena Rysankova 2, Anca Polocoșer 2, Camelia Hotea 1, Mădălina Conache, Oana Cîrstea, Yaroslava Burlachenko, Larisa Tămaș, Roxana Szolosi. Antrenori: Costică Buceschi, Magda Kovacs și Claudia Cetățeanu.
Au arbitrat: Alexandru Constantin (București) și Laszlo Gal (Harghita). Observator FRH A. Dima (Galați)
Aruncări de la 7m: 0-6, transformate: 0-2. Au ratat: Popa 2, Lisewska și Szolosi. Minute de eliminare: 4-2.
Antrenorul Costică Buceschi declara înaintea partidei din etapa a 16-a a Ligii Florilor că jucătoarele de la Minaur trebuie să demonstreze că au valoare în meciul cu galonata CSM București. Băimărencele au reușit acest lucru și se întorc acasă cu un punct, dar și cu regretul că au scăpat printre degete victoria.
Prima repriză a fost presărată cu multe greșeli de ambele părți și gazdele păreau că au luat un avantaj liniștitor, 12-8. În partea a doua a jocului băimărencele s-au apărat exemplar, bucureștencele găsind din ce în ce mai greu drumul spre gol. CSM a condus în min. 54 cu 23-20, dar de aici încolo jocul a curs în favoarea echipei Minaur. Cu Ana Maria Măzăreanu (17 intervenții) imperială în poartă, băimărencele au preluat conducerea în min. 59 și 30 de minute prin golul marcat de Marija Shteriova. Menajată în prima repriză, Andreea Lekic a egalat, în extremis, în min. 59 și 47 de secunde. Băimărencele au avut ultimul atac, Shteriova a fost faultată și Lisewska a aruncat peste poartă mingea în ultima secundă dintr-o aruncare de la 9 metri.
Până la urmă, deși putea obține victoria, CS Minaur a obținut un punct nesperat în fața vicecampioanei României și demonstrează că merită să joace în sezonul următor într-o cupă europeană.
CSM București - CS Minaur
rezultat CSM București - CS Minaur
Articolul precedentSUFLET DE PĂRINTE – Un tată și-a amenințat cu moartea fiica de 20 de ani
Articolul următorREMEMBER – Ce s-a întâmplat important în istorie într-o zi de 6 februarie
Nelutu februarie 5, 2020 at 20:19
Ce exemplu de sportivitate mai da Buceschi, cand si -a pus fica sa se dopeze?!
Ion februarie 5, 2020 at 20:23
Cine mai are ancredere an rezultatele,acestui penal !!!
Ioana februarie 5, 2020 at 20:28
Conducerea si -a facut datoria, Buceschi profita !!!
EU februarie 5, 2020 at 20:40
Da, recuperăm punctele pierdute la Slatina,vrem cupe dar cu ce preț?Si pt ce?

References: CSM 
 CSM 
 CSM 

CSM 
 CSM 
 CSM 

CSM 
 CSM